Albert Alexander

Albert Alexander (født ca. 1897, død 15. mars 1941) var en britisk politimann, som var den første pasienten som ble behandlet med injeksjoner av penicillin.«Discovery of Penicillin» , American Chemical Society, besøkt, 21. mars 2012.

Beskrivelse
I desember 1940 fikk Alexander ved et uhell et sår ved munnen fra en rosetorn. Såret ble infisert av både Staphylococcus og Streptococcus og han utviklet en livstruende infeksjon med verkebyller i ansiktet og lungene. Han var innlagt på sykehuset Radcliffe Infirmary, men til tross for behandlingen og fjerning av et øye, ble han ikke bedre.«Making Penicillin Possible: Norman Heatley Remembers», ScienceWatch, Thomson Scientific & Healthcare, besøkt 21. mars 2012.

Penicillins virkning ved å hindre og redusere bakterielle infeksjoner hadde første gang blitt observert av Alexander Fleming i 1928. Howard Florey, Ernst Boris Chain og Norman Heatley ved Sir William Dunn School of Pathology ved University of Oxford arbeidet med å finne medisinske bruksområder for penicillin, som var produsert av muggsoppen Penicillium chrysogenum. De forsøkte å isolerer store nok mengder av penicillin for forsøk på mennesker. Da Florey og hans kolleger kun hadde forsøkt penicillin på mus, var de redde for bivirkningen en større dose penicillin kunne ha. Som menneskelig forsøksperson trengte de en pasient som hadde en dødelig diagnose og Alexander oppfylte dette kravet. 

Den 12. februar 1941 ble Alexander gitt en intravenøs injeksjon på 160 mg (200 enheter) av penicillin. I løpet av 24 timer falt temperaturen, appetitten kom tilbake og infeksjonen begynte å leges. Penicillin ble gjenvunnet fra pasientens urin, men dette var ikke tilstrekkelig, og legene hadde for lite penicillin til å holde infeksjonen tilbake. Sykdommen tiltok og Alexander døde den 15. mars 1941.

Etter dette bestemte Florey og hans kolleger seg for kun å arbeide med syke barn, som ikke trengte så store mengder av  penicillin.Simon Torok: «Maker of the Miracle Mould», Howard Florey – The Storey, Australian Broadcasting Corporation, besøkt 21. mars 2012.

 Referanser 

Kategori:Engelskmenn
Kategori:Britiske politifolk
Kategori:Personer fra Oxford